Fanny Friedman
Articles with hCards

Fanny Friedman (mgbe ụfọdụ a na-akpọ Fannie Friedman, amụrụ Frances Friedman na Juun 21, na afọ 1926) bụ dọkịta na onye ndọrọ ndọrọ ọchịchị na Eswatini (nke a makwara dị ka Swaziland). Friedman bụkwa nwanyị mbụ n'akụkọ ihe mere eme nke mba ya iji jide ọkwa minista na nwanyị mbụ onye omeiwu na mba ya site na afọ 1987 ruo na afọ 1993.

Akụkọ ndụ 
Fanny Friedman rụrụ ọrụ dị ka dọkịta n'ọtụtụ ụlọ ọgwụ Eswatini ma sonye n'ọrụ nke ọtụtụ òtù na-abụghị nke gọọmentị. Ọ bụ onye na-akwado maka iwusi nlekọta ahụike nne ike na mba ya. N'afọ 1994, o dere okwu mbido akwụkwọ "Contemporary Issues in Maternal Health Care in Africa".

N'afọ 1968, a họpụtara Friedman dị ka odeakwụkwọ na-adịgide adịgide (nke a maara ugbu a dị ka ode akwụkwọ ukwu) na Ministry of Health. Ọ rụrụ ọrụ dị ka onye nduzi nke ọrụ ahụike ma bụrụ onye gụsịrị akwụkwọ na Faculty of Medicine na Mahadum Cape Town, South Africa. Ọ bụ onye otu World Health Organisation (WHO) na kọmitii mpaghara World Health Assembly. N'afọ 1975, e nyere Friedman onyinye WHO iji mụọ ahụike ọha na eze, mmemme MPH ya nọ na Belgium ọnwa 6 na Holland ọnwa 6.

Ọ bụ onye omeiwu site na afo 1983 ruo na afọ 1987 na onye omeiwu si ná afọ 1987 ruo na afọ 1997. N'ọnwa Nọvemba n'afọ 1987, ọ bụ nwanyị mbụ n'akụkọ ihe mere eme nke mba ya iji jide ọkwa minista mgbe a họpụtara ya ka ọ bụrụ onye isi nke Ministri ahụike. Ọ hapụrụ ọrụ ahụ na afọ 1993.

Friedman bụ nwanyị mbụ Swazi dọkịta bụ onye ọkachamara na ahụike ọha na eze yana nwanyị mbụ minista na akụkọ ihe mere eme nke mba ya.

N'afọ 2018, e gosipụtara Friedman n'akwụkwọ dị n'ịntanetị bụ Portrait of a Swazi Woman: 50 Women, 50 Years na-eme emume ihe ndị ọ rụzuru na onyinye ya na ndị Eswatnini.

Ebenside 

Mmadụ ndi di ndụ
Ọmụmụ afọ 1926